Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 17 เม.ย.60
17 เม.ย. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
Close    1,579.87       Volume     ฿t14,772 M
Change    -9.63          %Change   -0.61%
 
สรุปภาวะตลาดภาคเช้า
ตลาดหุ้นไทยช่วงเช้าทรุดตัวลงจากความกังวลสถานการณ์ตึงเครียดในซีเรียและเกาหลีเหนือ ซึ่งหากยืดเยื้อจะส่งผลกระทบต่อภาวะเศรษฐกิจโลกได้ โดยทั้งนี้เป็นแรงขายในกลุ่ม Big Cap เช่น BANK COMAT HEALTH กดดันให้ดัชนีปรับตัวลง อย่างไรก็ตาม Volume ซื้อ/ขายไม่หนาแน่นนักเพียง 1.4 หมื่นลบ.
 
แนวโน้มภาคบ่ายตามค่าสัญญาณทางเทคนิค 
การปิดสูงก่อนสงกรานต์สร้าง bearish divergence ใน stochastic แต่การร่วงลงในครึ่งเช้ากดให้ดัชนี SET ทดสอบกรอบล่างของ channel ขาขึ้น ซึ่งแรงกดในภาคบ่ายจะมีความสำคัญต่อทิศทางในวันที่เหลือของสัปดาห์ ดังนั้น หากจะรักษาการแกว่ง sideway up ต่อไป ดัชนีควรปิดไม่ต่ำกว่า 1,580 จุด และสร้างกรอบระยะสั้นระหว่าง 1,580 – 1,590 จุด เพื่อลุ้นการ breakout แต่ถ้าหลุด 1,575 จุด ควรลดพอร์ต
แนวรับ  1,575 จุด  /  แนวต้าน  1,590 จุด
 
 
TCMC  ซื้อเก็งกำไร
ราคาปิด  4.18  บาท
แนวรับ  4.14  บาท / แนวต้าน  4.30  บาท / Cut loss  4.10  บาท
กราฟอยู่ในช่วงกลับตัว W shape และราคาดีดตัวขึ้นยืนเหนือเส้น  EMA 10 วันได้ต่อเนื่อง อีกทั้งเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นได้
 
PRECHA  ซื้อเก็งกำไร
ราคาปิด  2.46  บาท
แนวรับ  2.42  บาท / แนวต้าน  2.60  บาท / Cut loss  2.36  บาท
กราฟโค้งตัวขึ้นแบบกะทะหงาย โดยราคาสามารถยกตัวขึ้นเหนือเส้น EMA 10 วันได้ตลอด พร้อมทั้งเครื่องมือ MACD + RSI ชี้ขึ้น และมี Volume สนับสนุนจึงมีโอกาสปรับตัวขึ้นต่อได้
 
ข่าวสำคัญช่วงเช้า
สำนักงานสถิติแห่งชาติจีน (NBS) รายงานว่า การลงทุนในสินทรัพย์ถาวรในไตรมาส 1/2560 ขยายตัว 9.2% เมื่อเทียบรายปี ซึ่งขยายตัวในอัตราที่รวดเร็วกว่าช่วง 2 เดือนแรกของปีนี้ที่มีการขยายตัวเพียง 8.9%
จีนเผยยอดขายบ้านเดือนมี.ค.ดีดตัวจากแรงซื้อก่อนรัฐคุมเข้มอสังหาฯโดยเพิ่มขึ้น 18% ในเดือนมี.ค. สู่ระดับ 1 ล้านล้านหยวน หรือ 1.45 แสนล้านดลอลาร์ เมื่อเทียบเป็นรายปี
ที่ปรึกษารัฐบาลจีนต่อสายตรงหารือรมว.ต่างประเทศสหรัฐหลังเกาหลีเหนือยิงขีปนาวุธ
TAKUNI คาดสรุปแผนพัฒนาอสังหาฯโครงการแรกใน H1/60 หวังสร้างรายได้เข้ามาในปี 62 มองผลงานปีนี้ใกล้เคียงปีก่อนตามดีมานด์ LPG ตลาดในประเทศยังชะลอตัว
CPL เผยได้รับงานสัญญาระยะยาวผ่าน บ.ร่วมทุนที่ CPL ถือหุ้นในสัดส่วน 40% มูลค่าสูงสุดราว 500 ลบ./ปี
IVL เข้าซื้อกิจการผลิตเส้นใยสำหรับยางรถยนต์คาดดำเนินการสำเร็จใน Q2/60